Graužės II tvenkinys
54°53′9″ š. pl. 23°49′58″ r. ilg.﻿ / ﻿54.88583°š. pl. 23.83278°r. ilg.﻿ / 54.88583; 23.83278 Graužės II tvenkinys – tvenkinys Lietuvoje, Kauno rajone, 1 km į pietvakarius nuo Noreikiškių gyvenvietės. Sudarytas užtvenkus Vėžpievio upelį (Nemuno intakas) 2,7 km nuo jo žiočių. Tvenkinio ilgis iš pietvakarių į šiaurės rytus – 0,56 km, plotis – iki 0,11 km. Altitudė 67 m. Krantai aukštoki, apaugę medžiais ir krūmynais. Pakrantėse daugiausia plyti pievos, krūmynai. Priešsroviui iškart telkšo Graužės I tvenkinys, pasroviui iškart – Graužės III tvenkinys. Pietinėje pakrantėje įsikūręs Karkiškių kaimas, į šiaurę – Akademijos miestelis.